ประกาศกระทรวงการคลังประกาศกระทรวงการคลังเรื่องหลักเกณฑ์ เงื่อนไข และจำนวนของรถยนต์นั่งหรือรถยนต์โดยสารที่มีที่นั่งไม่เกินสิบคนที่ใช้เป็นรถพยาบาลของส่วนราชการโรงพยาบาลหรือองค์การสาธารณกุศล ซึ่งได้รับการยกเว้นภาษี เพื่ออนุวัตตามความใน(๑) ของประเภทที่ ๐๕.๐๑ และ ๐๕.๐๒ รถยนต์นั่งหรือรถยนต์โดยสารที่มีที่นั่งไม่เกินสิบคนในบัญชีท้ายประกาศกระทรวงการคลัง เรื่อง ลดอัตราและยกเว้นภาษีสรรพสามิต (ฉบับที่๒๗) ลงวันที่ ๓๐ ธันวาคม พ.ศ. ๒๕๓๔ ซึ่งแก้ไขเพิ่มเติมโดยประกาศกระทรวงการคลังเรื่อง ลดอัตราและยกเว้นภาษีสรรพสามิต (ฉบับที่ ๗๒) ลงวันที่ ๒๗ กรกฎาคม พ.ศ. ๒๕๔๗รัฐมนตรีว่าการกระทรวงการคลังออกประกาศไว้ ดังต่อไปนี้ข้อ ๑รถยนต์นั่งหรือรถยนต์โดยสารที่มีที่นั่งไม่เกินสิบคนที่ใช้เป็นรถพยาบาลของส่วนราชการ โรงพยาบาล หรือองค์การสาธารณกุศลซึ่งได้รับการยกเว้นภาษีต้องเป็นรถยนต์ที่ใช้ในการรับ ส่งผู้ป่วย หรือผู้บาดเจ็บ ที่ได้ติดตั้งอุปกรณ์สำหรับการรักษาพยาบาลฉุกเฉินโดยพื้นที่ภายในรถจะต้องมีความกว้างยาวและสูงเพียงพอสำหรับผู้ป่วยหรือผู้บาดเจ็บนอนและให้การช่วยเหลือได้สะดวกซึ่งในขณะดัดแปลงเสร็จหรือในขณะนำออกจากโรงอุตสาหกรรมหรือในขณะนำเข้า อย่างน้อยจะต้องมีอุปกรณ์ต่างๆ ดังต่อไปนี้(๑)เปลนอนพร้อมเบาะและสายยึดตรึงผู้ป่วยหรือผู้บาดเจ็บ ชนิดปรับระดับนั่ง นอน และเคลื่อนย้ายได้ พร้อมที่ยึดตรึงเปลป้องกันมิให้เปลเลื่อนไป - มา(๒)ท่อบรรจุออกซิเจนและอุปกรณ์ให้ออกซิเจน(๓)เครื่องดูดเสมหะและอุปกรณ์(๔)อุปกรณ์แขวนขวดน้ำเกลือหรือเลือด(๕)ตู้หรือที่สำหรับเก็บรักษาหรือจัดวางเครื่องอุปกรณ์ยาและเวชภัณฑ์ที่จำเป็นในการช่วยชีวิตฉุกเฉิน(๖)ที่นั่งสำหรับแพทย์ และพยาบาลดูแลผู้ป่วยหรือผู้บาดเจ็บ(๗)ไฟสัญญาณฉุกเฉินประจำรถติดตั้งให้เห็นชัดเจน(๘) สัญญาณไซเรนข้อ ๒ผู้ใดประสงค์จะขอรับการยกเว้นภาษีสำหรับรถยนต์นั่งหรือรถยนต์โดยสารที่มีที่นั่งไม่เกินสิบคนที่ใช้เป็นรถพยาบาลของส่วนราชการ โรงพยาบาล หรือองค์การสาธารณกุศลให้ยื่นคำขอตามแบบท้ายประกาศนี้พร้อมด้วยหลักฐานตามที่ระบุไว้ในแบบคำขอ ณ สถานที่ดังต่อไปนี้(๑) กรณีผลิตให้ผู้ประกอบอุตสาหกรรมหรือผู้ดัดแปลงที่ประกอบกิจการเป็นธุรกิจยื่นคำขอต่อเจ้าพนักงานสรรพสามิตณ กรมสรรพสามิต หรือสำนักงานสรรพสามิตแห่งท้องที่ที่โรงอุตสาหกรรมตั้งอยู่(๒) กรณีนำเข้าให้ผู้นำเข้ายื่นคำขอต่อเจ้าพนักงานสรรพสามิต ณ กรมสรรพสามิต หรือสำนักงานสรรพสามิตแห่งท้องที่ที่ด่านศุลกากรที่มีการนำเข้าตั้งอยู่ก่อนการนำเข้าทุกครั้งทั้งนี้ เพื่อนำหลักฐานที่ได้รับอนุมัติให้ยกเว้นภาษีดังกล่าวไปใช้เป็นหลักฐาน ณกรมศุลกากร หรือด่านศุลกากรต่อไป(๓) กรณีดัดแปลงให้ผู้ดัดแปลงยื่นคำขอต่อเจ้าพนักงานสรรพสามิต ณ กรมสรรพสามิตหรือสำนักงานสรรพสามิตแห่งท้องที่ที่ทำการดัดแปลงหรือที่ผู้ดัดแปลงมีภูมิลำเนาอยู่ข้อ ๓ อำนาจอนุมัติให้อธิบดีกรมสรรพสามิตหรือผู้ที่ได้รับมอบหมายจากอธิบดีกรมสรรพสามิตมีอำนาจอนุมัติให้ยกเว้นภาษีข้อ ๔การพิจารณาอนุมัติให้พิจารณาสิ่งดังต่อไปนี้ เป็นเกณฑ์ประกอบด้วยประเภทของโรงพยาบาลจำนวนเตียงควรมีรถพยาบาล/คัน๑. โรงพยาบาลชุมชน๒. โรงพยาบาลทั่วไป๓. โรงพยาบาลศูนย์๑๐-๑๕๐๑๕๐-๕๐๐๕๐๐ ขึ้นไป๒๔๖กรณีไม่เป็นไปตามเกณฑ์ที่กำหนดในวรรคหนึ่งการพิจารณาอนุมัติของผู้ที่ได้รับมอบหมายจากอธิบดีกรมสรรพสามิตต้องเสนอขอความเห็นชอบจากอธิบดีกรมสรรพสามิตเป็นคราวๆ ไปข้อ ๕[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒๗ กรกฎาคม พ.ศ. ๒๕๔๗สมคิด จาตุศรีพิทักษ์รัฐมนตรีว่าการกระทรวงการคลังแบบคำขอยกเว้นภาษีสำหรับรถยนต์นั่งหรือรถยนต์โดยสารที่มีที่นั่งไม่เกิน๑๐ คนที่ใช้เป็นรถพยาบาลของส่วนราชการโรงพยาบาล หรือองค์การสาธารณกุศล[ดูข้อมูลจากภาพกฎหมาย]ญาณี/พิมพ์๒๔กันยายน ๒๕๔๗ศุภสรณ์/ธัญกมล/ตรวจ๒๐ตุลาคม ๒๕๔๗A+B[๑] รก.๒๕๔๗/พ๘๓ง/๑๖/๒๗กรกฎาคม ๒๕๔๗